|  |  |  |  |  |  |  |  |
| --- | --- | --- | --- | --- | --- | --- | --- |
| Cynllun Dysgu ac Addysgu | | | |  | | | |
| **Dyddiad:** | | **Grŵp blwyddyn/dosbarth/sesiwn:** | | **Nifer y dysgwyr:** | **Amser/Hyd:** | **Sesiynau: 1-4** | |
| **Cyd-destun/Testun/Pwnc/Cyfeirnod CC:**  Teifi a’i Ffrindiau – sut y gall plant mewn lleoliad blynyddoedd cynnar fod yn garedig a dangos goddefgarwch gan dderbyn eu cyfoedion ag anghenion ychwanegol | | | | | | | |
| **Pa sgiliau llythrennedd/rhifedd/galluedd digidol/meddwl penodol sy’n cael eu hatgyfnerthu neu eu datblygu?**  Gwybyddiaeth, dealltwriaeth, cyfathrebu. Adnabyddiaeth. | | | | | | | |
| **Amcanion dysgu** *Erbyn diwedd y sesiwn, bydd y plant yn:*   * Gyfarwydd gyda’r cymeriadau yn ffilm animeiddiedig Teifi a’i Ffrindiau * Gallu dynodi rhai o’u hoffterau a’r hyn nad ydynt yn ei hoffi * Gallu dynodi rhai gwahaniaethau gyda phypedau Teifi a’i Ffrindiau * Caredig tuag at eu ffrindiau | | | **Meini prawf llwyddiant** *Bydd y plant yn llwyddiannus os ydynt yn gallu:*   * Adnabod rhai o gymeriadau Teifi a’i Ffrindiau ar lafar * Pwyntio i adnabod cymeriad o fewn Teifi a’i Ffrindiau pan fydd staff yn gofyn iddynt wneud hyn * Dynodi rhai o’u hoffterau a’r hyn nad ydynt yn ei hoffi * Dynodi gwahaniaethau o fewn rhai o bypedau Teifi a’i Ffrindiau * Dynodi sut y maent yn helpu eu ffrindiau ac yn bod yn garedig | | **Strategaethau asesu** (gan gynnwys llythrennedd a rhifedd)   * Ystod o gwestiynau i ddatblygu dealltwriaeth * Atgyfnerthu ac ailadrodd trwy ddefnyddio’r pypedau cymeriadau a’u henwi trwy gydol y sesiwn * Gwylio a gwrando ar drafodaethau gan asesu dysgu fel y mae’n digwydd * Dadansoddi ymatebion y plant * Gwirio dealltwriaeth trwy ddefnyddio cwestiynau galw i gof * Arsylwi’r eirfa a ddefnyddiwyd/ymdrechion i gyfathrebu | | |
| **Diwallu anghenion unigol/Gwahaniaethu** (Pa strategaethau penodol fyddwch chi’n eu defnyddio i sicrhau mynediad ac i herio ar draws yr ystod gallu?)  **Anghenion Dysgu Ychwanegol (ADY): Cyfarwyddiadau sydd wedi’u gwahaniaethu, cefnogaeth gan Gynorthwyydd Dysgu. Disgyblion Mwy Talentog a Galluog: Cwestiynau estynedig.**  **Gwahanol ddulliau dysgu - Gweledol - Ffilm animeiddiedig Teifi a’i Ffrindiau, pypedau cymeriadau, Clywedol - atgyfnerthu geiriol ac ailadrodd y cymeriadau a’u henwau. Cinesthetig - cymeriadau pyped.** | | | | | | | |
| **Sesiwn 1** | | | | | | | |
| **Amseriad** | **Gweithgareddau, cwestiynau allweddol, trefniadaeth a rheolaeth** | | | | | | **Adnoddau** |
| **8 munud**  **7 munud** | **Cyflwyniad**  Fel rhan o’r rhaglen Dysgu gydag Awtistiaeth i’r Blynyddoedd Cynnar, mae ffilm animeiddiedig Teifi a’i Ffrindiau wedi cael ei chynhyrchu i’w defnyddio gyda’r plant i’w cefnogi a’u dysgu i fod yn garedig gan ddangos goddefgarwch i dderbyn cyfoedion ag anghenion ychwanegol. Mae Teifi'r hwyaden, sef y prif gymeriad yn y ffilm, yn awtistig ac mae’r ffilm hon yn dangos y cymeriadau yn y feithrinfa gan ddarlunio profiad Teifi yno. Oherwydd ystod oedran y plant a drafodir yn y ffilm hon, mae sesiynau dysgu Teifi a’i Ffrindiau yn canolbwyntio ar archwilio gwahaniaethau a bod yn garedig tuag at y sawl sydd ag Awtistiaeth ac anghenion ychwanegol.  Dangos ffilm animeiddiedig Teifi a’i Ffrindiau er mwyn i’r plant ddod yn gyfarwydd â’r cymeriadau mewn grwpiau bychain (Grwpiau Gweithiwr Allweddol 1:4 / 1:8) / Amser Cylch (gan ddibynnu ar oedran).  Atgyfnerthu’r cymeriadau a’u henwau gan ddefnyddio Pypedau Teifi a’i Ffrindiau , gan ailadrodd fel dull i gefnogi profiad y plant o ddwyn rhai o enwau’r cymeriadau i gof.  **Gwahaniaethu – Anghenion Dysgu Ychwanegol (ADY):** Cefnogi addysg y plant trwy ddefnyddio gweithgareddau paru a thaflenni lliwio Teifi a’i Ffrindiau, gan ailadrodd enwau’r cymeriadau wrth i’r plant gymryd rhan yn y gweithgaredd hwn.  Cefnogi addysgu’r plant trwy ddefnyddio cymeriadau Teifi a’i Ffrindiau o feintiau gwahanol er mwyn eu rhoi yn nhrefn eu maint, gan ailadrodd eu henwau wrth i’r plant gymryd rhan yn y gweithgaredd hwn. Cyflwyno cyfrif wrth i’r plant roi’r cymeriadau yn nhrefn eu maint.  **Gwahaniaethu – Mwy Galluog a Thalentog** – lefel uwch o gwestiynu, defnyddio cwestiynau dwyn gwybodaeth i gof. | | | | | | * Ffilm animeiddiedig Teifi a’i Ffrindiau * Ipads * Pypedau Teifi a’i Ffrindiau * Taflenni lliwio Teifi a’i Ffrindiau * Cymeriadau Teifi a’i Ffrindiau o feintiau gwahanol * Gweithgareddau paru Teifi a’i Ffrindiau |
| **Sesiwn 2** | | | | | | | |
| **Amseriad** | **Gweithgareddau, cwestiynau allweddol, trefniadaeth a rheolaeth** | | | | | | **Adnoddau** |
| **3 munud**  **5 munud**  **10 munud** | Ailgyflwyno cymeriadau Teifi a’i Ffrindiau gan ddefnyddio’r ffilm animeiddiedig neu’r pypedau  **Ffocws y sesiwn:** Hoffterau/Yr hyn nad yw’n cael ei Hoffi a Gwahaniaethau  Gwaith mewn grŵp bychan (Grwpiau Gweithiwr Allweddol 1:4 / 1:8) ail-adroddwch stori Teifi pan nad yw’n hoffi sŵn yn ystod amser canu (ffilm 5 munud 5 eiliad - 6 munud 30 eiliad). Ewch ati I gael trafodaeth gyda’r plant am y ffaith nad yw Teifi’n hoffi’r gerddoriaeth na’r canu gan ei fod yn rhy uchel ac yn brifo ei glustiau.  **Gweithgaredd:** Mewn grŵp bychan (Grwpiau Gweithiwr Allweddol 1:4 / 1:8): Defnyddiwch ddau wahanol fath o offeryn cerddorol, gan eu rhoi i’r plant. Archwiliwch a yw’r offerynnau yn gwneud sŵn uchel neu dawel gyda’r plant, ac a ydynt yn hoffi’r sŵn a’r synau y maent yn eu gwneud. Ewch ati i atgyfnerthu nad yw Teifi yn hoffi sŵn, gan gymharu Teifi gydag unrhyw un o’r plant nad oedd yn hoffi’r sŵn a chadarnhau ei bod yn iawn nad ydym oll yn hoffi’r un pethau. Trafodwch wahanol fwydydd a gofyn i’r plant pa fwydydd y maent yn eu hoffi ac nad ydynt yn eu hoffi.  **Gweithgareddau ychwanegol:** Gofynnwch i’r plant ddynodi’r pethau sy’n gwneud synau uchel a thawel.  Siaradwch am sut y gall sŵn frifo clustiau rhai plant a sut y gall amddiffynwyr clustiau helpu. Cysylltwch hyn yn ôl i’r ffaith nad yw Teifi yn hoffi’r sesiwn ganu, a’r ffaith nad oedd y sŵn yn brifo clustiau’r cymeriadau eraill, gan ddangos y gwahaniaeth.  **Gwahaniaethu –ADY**– Defnyddiwch wahanol fathau o fwydydd plastig i’r plant eu dal a phwyntio at y rhai y maent yn eu hoffi ac nad ydynt yn eu hoffi gyda chefnogaeth oedolyn.  **Gwahaniaethu – Mwy Galluog a Thalentog** – lefel uwch o gwestiynu, y defnydd o gwestiynau dwyn gwybodaeth i gof, estyn sgiliau iaith. | | | | | | * Ffilm animeiddiedig Teifi a’i Ffrindiau * Ipads * Pypedau Teifi a’i Ffrindiau * Offerynnau cerddorol * Gwahanol fathau o fwyd plastig |
| **Sesiwn 3** | | | | | | | |
| **Amseriad** | **Gweithgareddau, cwestiynau allweddol, trefniadaeth a rheolaeth** | | | | | | **Adnoddau** |
| **3 munud**  **4 munud**  **7 munud** | Helpu’r plant i gyfarwyddo gyda chymeriadau Teifi a’i Ffrindiau trwy ddefnyddio’r ffilm animeiddiedig neu bypedau.  **Ffocws y Sesiwn:** Gwahaniaethau  Gwaith grŵp bach: Trafodwch y ffaith nad yw Teifi yn gwybod sut i fynd mewn i linell i fynd i’r feithrinfa gyda’r plant (ffilm 1 munud 26 eiliad – 2 funud 5 eiliad) Dangoswch fod angen help ar Teifi i fynd i mewn i’r llinell a’i bod yn iawn i gael help.  **Gweithgaredd:** Gwaith mewn grŵp bychan (Grwpiau Gweithiwr Allweddol 1:4 / 1:8)/amser cylch: Defnyddiwch bypedau Teifi a’i Ffrindiau: y broga a’r dylluan i gyflwyno gwahaniaethau i’r plant, trwy eu gofyn i ddangos os y gallant weld unrhyw wahaniaethau gyda’r cymeriadau. Gwnewch gyfeiriad at y ffaith ein bod ni i gyd yn wahanol a’i bod hi’n iawn i fod yn wahanol, i gael help gan yr athro/athrawes ac i hoffi neu beidio â hoffi pethau gwahanol.  **Gweithgareddau ychwanegol:** Cynhaliwch drafodaeth gyda’r plant am wahanol liwiau llygaid, gwallt, yr uchder y maent yn awr a sut mae hyn yn ein gwneud ni i gyd yn wahanol.  **Gwahaniaethu – ADY**– Y plant i edrych ar y pypedau, y staff i ddynodi gwahaniaeth ac i atgyfnerthu’r rhain trwy ailadrodd.  **Gwahaniaethu – Mwy Galluog a Thalentog** – lefel uwch o gwestiynu, y defnydd o gwestiynau dwyn gwybodaeth i gof, estyn sgiliau iaith. | | | | | | * Ffilm animeiddiedig Teifi a’i Ffrindiau * Pypedau Teifi a’i Ffrindiau * Cymeriadau “gwahanol” Teifi a’i Ffrindiau |
| **Sesiwn 4** | | | | | | | |
| **Amseriad** | **Gweithgareddau, cwestiynau allweddol, trefniadaeth a rheolaeth** | | | | | | **Adnoddau** |
| **2 funud**  **3 munud**  **4 munud**  **4 munud** | Defnyddiwch bypedau Teifi a’i Ffrindiau neu’r ffilm animeiddiedig  **Ffocws y Sesiwn:** Bod yn garedig tuag at ein ffrindiau  Gwaith mewn grŵp bychan: Mae Robin yn bod yn garedig tuag at Teifi trwy roi ei frechdan pryfed genwair iddo (ffilm 4 munud 16 eiliad – 5 munud). Mae’r plant yn chwarae pêl gyda Teifi gan nad yw’n gwybod sut i chwarae esgus (ffilm 3 munud 19 eiliad – 4 munud 9 eiliad).  Trafodwch gyda’r plant fod rhaid iddynt fod yn garedig gydag unrhyw un sydd angen help a gofynnwch i’r plant sut y maent yn garedig tuag at eu ffrindiau? Gyda’r plant, ewch ati i archwilio’r ffyrdd yr ydych wedi eu gweld yn bod yn garedig trwy rannu eu teganau wrth chwarae.  **Gwahaniaethu –ADY**– Atgyfnerthu ac ailadrodd trwy ddefnyddio pypedau Robin a Teifi o fewn Teifi a’i Ffrindiau er mwyn i’r plant eu dal. Defnyddiwch y taflenni lliwio fel ffordd o atgyfnerthu’r hyn a ddysgir.  **Gwahaniaethu - Mwy Galluog a Thalentog** - lefel uwch o gwestiynu, y defnydd o gwestiynau dwyn gwybodaeth i gof, estyn sgiliau iaith trwy roi enghraifft o bryd a sut y maent wedi bod yn garedig tuag eu ffrindiau.  **Sesiwn lawn -** ail-drafodwch yr addysgu sydd wedi’i gynnal dros y 4 sesiwn, trwy gysylltu yn ôl at Teifi a’i ffrindiau o fewn y feithrinfa gan ddefnyddio’r Pypedau.  Gwahaniaethau: defnyddio offerynnau cerddorol a’r hyn y maent yn ei hoffi ac nad ydynt yn ei hoffi gyda bwyd  Gwahaniaethau: dynodi gwahaniaethau gyda’r pypedau, gan atgyfnerthu ei bod hi’n iawn i fod yn wahanol ac angen help  Bod yn garedig tuag at ein ffrindiau: sut mae plant yn garedig ac yn helpu eu ffrindiau.  Mae pob plentyn yn y dosbarth/lleoliad i gael sticer am gymryd rhan yn y sesiynau ac am fod yn garedig tuag at eu ffrindiau. | | | | | | * Ffilm animeiddiedig Teifi a’i Ffrindiau * Pypedau Teifi a’i Ffrindiau * Taflenni lliwio Teifi a’i Ffrindiau |

|  |  |
| --- | --- |
| **Gwerthuso/Adolygu Rhaglen Dysgu gydag Awtistiaeth i’r Blynyddoedd Cynnar– Teifi a’i Ffrindiau** | |
| **Pa gynnydd wnaeth y plant yn erbyn yr *Amcanion Dysgu* a’r *Meini Prawf Llwyddiant?***  Cyfeiriwch at grwpiau o blant a/neu unigolion. | |
| **Beth aeth yn dda (WWW)** | **Pam?** |
|  |  |
| **Hyd yn oed gwell os (EBI)** | **Pam?** |
|  |  |
| **Lle nesaf?** | |
| **Targedau ar gyfer addysg y plant** | **Beth yw’r prif gamau gweithredu y byddwch yn eu cymryd?** |